KOMISSION ASETUS (ETY) N:o 643/93,

annettu 19 päivänä maaliskuuta 1993,

oliiviöljyn kulutustukijärjestelmän soveltamista koskevista yksityiskohtaisista säännöistä annetun asetuksen (ETY) N:o 2677/85 muuttamisesta

EUROOPAN YHTEISÖJEN KOMISSIO, joka

ottaa huomioon Euroopan talousyhteisön perustamissopimuksen,

ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 2046/92(2), ja erityisesti sen 11 artiklan 8 kohdan,

sekä katsoo, että

kokemuksen perusteella olisi tarkennettava paremmin oliiviöljyn kulutustukea saavien pakkausyritysten hyväksymisen edellytykset,

tukeen oikeutettujen määrien valvonnan tehostamiseksi on tarpeen säätää toisaalta pakkausyritysten tarkastamisesta paikalla ennen kuin oikeus tukeen vahvistetaan, ja toisaalta toimijoihin, jotka eivät alistu ristiintarkastuksiin tai eivät toimita vaadittuja asiakirjoja, sovellettavista seuraamuksista, tukijärjestelmän moitteettoman hallinnon vuoksi olisi tarkennettava paremmin tuen sekä ennakkomaksun myöntämistä koskevat edellytykset; samassa tarkoituksessa olisi mukautettava yksityiskohtaiset säännöt ennakkomaksuun liittyvän vakuuden antamisesta,

tämän järjestelmän moitteettoman toiminnan varmistamiseksi on aiheellista saadun kokemuksen perusteella muuttaa seuraamusten järjestelmää rikkomuksen vakavuuden perusteella; tästä syytä olisi täydennettävä myös tätä seuraamusten järjestelmää,

moitteettoman hallinnon takia olisi tarkennettava menetelmää, jolla määritetään oliiviöljyn puhdistuksessa saatuihin sivutuotteisiin sekoitettavien tiettyjen denaturointiaineiden pitoisuus; tämän vuoksi olisi käytettävä komission asetuksessa (ETY) N:o 2568/91(3), sellaisena kuin se on viimeksi muutettuna asetuksella (ETY) N:o 183/93(4), tällä hetkellä olevaa alifaattisten alkoholien määritysmenetelmää,

yritysten valvontaa koskevissa yksityiskohtaisissa säännöissä säädetyt muutokset aiheuttaisivat tietyissä jäsenvaltioissa hallinnollisia mukautuksia; tämän vuoksi olisi lykättävä näiden yksityiskohtaisten sääntöjen soveltamista markkinointivuoden 1993/1994 alkuun,

olisi muutettava komission asetusta (ETY) N:o 2677/85(5), sellaisena kuin se on viimeksi muutettuna asetuksella (ETY) N:o 2181/92(6), ja

tässä asetuksessa säädetyt toimenpiteet ovat rasvojen hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

Muutetaan asetus (ETY) N:o 2677/85 seuraavasti.

1) Korvataan 2 artiklan viimeisen kohdan viimeinen virke seuraavasti:

"Jäsenvaltioissa, jotka ovat perustaneet asetuksessa (ETY) N:o 2262/84 tarkoitetun tarkastustoimielimen, tämä toimielin osallistuu kyseisiin tarkistuksiin. Jos toimielimen lausunto on kielteinen, toimivaltainen viranomainen voi myöntää hyväksymisen ainoastaan sen jälkeen, kun se on antanut komissiolle tiedon päätöksensä perusteista."

2) Korvataan 5 artiklan 1 kohdan toisessa alakohdassa sanat "vähintään kerran markkinointivuodessa" sanoilla "vähintään kerran kahtatoista kuukautta kohti".

3) Korvataan 9 artiklan 3 kohta seuraavasti:

"3 Jäsenvaltion on maksettava tuen määrä sadanviidenkymmenen päivän kuluessa sen hakemuksen jättöpäivästä, jonka määrille on myönnetty oikeus tukeen paikalla tehtyjen tarkastusten seurauksena. Jos tarkastukset edellyttävät täydentäviä tutkimuksia, tätä määräaikaa voidaan kuitenkin pidentää. Jäsenvaltio määrittää tämän lisäajan ja antaa siitä tiedon komissiolle.

Tukioikeuden valvonnasta vastaavan toimielimen on toimitettava tiedoksi maksajana toimivalle toimielimelle toimintansa tulos jokaisen hyväksytyn yrityksen tukioikeuden myöntämisen osalta neljänkymmenenviiden päivän kuluessa paikalla tehdystä tarkastuksesta ja vähintään kaksikymmentä päivää ennen ensimmäisessä alakohdassa tarkoitetun määräajan päättymistä."

4) Korvataan 11 artikla seuraavasti:

"11 artikla

1 Tuen määrä maksetaan ennakolta heti kun asianomainen esittää toimivaltaiselle viranomaiselle tukihakemuksen, johon on liitetty todistus, jolla varmennetaan tämän määrän suuruisen vakuuden antaminen.

Ennakkomaksu on maksettava joka tapauksessa neljänkymmenenviiden päivän kuluessa kyseisen hakemuksen jättöpäivästä.

2 Vakuus annetaan komission asetuksen (ETY) N:o 2220/85(*) III osaston edellytysten mukaan. Tämän vakuuden voimassaoloaika käsittää ajanjakson, joka on tarpeen tukioikeuden hyväksymiseksi. Jos tarkastusten vuoksi on tehtävä täydentävä tarkastus säädettyjen määräaikojen ulkopuolella, vakuuden voimassaoloaikaa kuitenkin pidennetään tai annetaan uusi vakuus tarvittavaksi jaksoksi. Jäsenvaltio määrittää tämän lisäajan ja antaa siitä tiedon komissiolle. Jollei asianomainen tällöin esitä todistetta voimassa olevan vakuuden pidentämisestä tai uuden vakuuden antamisesta ennen ensimmäisen vakuuden päättymistä, vakuus menetetään. Jos todiste esitetään kymmenen päivän kuluessa ensimmäisen vakuuden päättymisestä, menetetään puolet vakuudesta.

3 Tukioikeuden valvonnasta vastaavan toimielimen on toimitettava tiedoksi maksajana toimivalle toimielimelle toimintansa tulos jokaisen hyväksytyn yrityksen tukioikeuden myöntämisen osalta neljänkymmenenviiden päivän kuluessa paikalla tehdystä tarkastuksesta. Vakuus vapautetaan heti kun jäsenvaltion toimivaltainen viranomainen on hyväksynyt tukioikeuden näiden tiedonantojen perusteella.

Jos tukioikeutta ei vahvisteta kaikille hakemukseen merkityille määrille tai osalle niistä, vakuus pidätetään suhteessa määriin, joiden osalta tukeen oikeuttavia edellytyksiä ei ole noudatettu.

4 Poiketen siitä, mitä 1 kohdassa säädetään, edellytyksenä ennakkomaksun myöntämiselle uudelle hyväksytylle yritykselle on 130 prosentin vakuuden antaminen ensimmäisen toimintavuoden aikana haetun kunkin ennakkomaksun määrästä.

(*) EYVL N:o L 205, 3.8.1985, s. 5."

5) Muutetaan 12 artikla seuraavasti.

a) Korvataan 1 kohdan ensimmäisessä alakohdassa virke "näiden tarkastusten yhteydessä jokaisessa yrityksessä on käytävä vähintään kerran markkinointivuotta kohti" virkkeellä "näiden tarkastusten yhteydessä jokaisessa yrityksessä on käytävä vähintään kerran kahdessatoista kuukaudessa".

b) Lisätään 1 kohdan viimeiseen alakohtaan seuraava teksti:

"Tämän vuoksi edellä tarkoitettujen toimittajien ja toimijoiden on pidettävä tarkastusviranomaisten käytettävissä jäsenvaltion määriteltäviä tarvittavia asiakirjoja."

c) Korvataan 6 artikla seuraavasti:

"6 Jos toimivaltaisen viranomaisen päätöksellä todetaan, että kulutustukihakemuksessa oleva määrä on suurempi kuin määrä, jolle on hyväksytty oikeus tukeen, jäsenvaltio määrää pakkausyritykselle seuraamuksen, jonka määrä on kolmesta kahdeksaan kertaa niin suuri kuin väärin perustein haetun tuen määrä, ottaen huomioon rikkomuksen vakavuus. Asetuksen N:o 136/66/ETY 11 artiklan 3 kohtaa sovellettaessa kyseisen yrityksen on lisäksi esitettävä yhdestä viiteen vuoteen pituisen jakson ajan tukihakemukset suoraan jäsenvaltiolle, joka suorittaa 13 artiklan 1 kohdassa säädetyt tarkastukset.

Jos määrä, jolle tukea on haettu väärin perustein, on kuitenkin suurempi vähintään 20 prosenttia suurempi kuin tarkastettu määrä, jolle tukioikeus on myönnetty, taloudellisen seuraamuksen soveltamisen lisäksi jäsenvaltio peruuttaa hyväksymisen jaksoksi, jonka pituus on rikkomuksen vakavuuden mukaan yhdestä kolmeen vuoteen.

Jos rikkomus toistuu, riippumatta ylityksen määrästä, taloudellisen seuraamuksen soveltamisen lisäksi hyväksyminen peruutetaan jaksoksi, jonka pituus on rikkomuksen vakavuuden mukaan yhdestä viiteen vuoteen.

Ensimmäisessä, toisessa ja kolmannessa alakohdassa tarkoitettuja seuraamuksia sovelletaan, sanotun kuitenkaan rajoittamatta mahdollisten muiden seuraamusten soveltamista."

d) Lisätään 7 kohta seuraavasti:

"7 Jos 1 kohdan viimeisessä alakohdassa tarkoitetut toimittajat tai toimijat kieltäytyvät alistumasta tarkastukseen tai eivät kykene toimittamaan toimivaltaiselle viranomaiselle tietoja, joilla voidaan tarkistaa kyseisen öljyn oikeus tukeen, kyseisten toimittajien tai toimijoiden on maksettava jäsenvaltiolle määrä, joka on kaksi kertaa kyseisille määrille haetun kulutustuen määrän suuruinen, sanotun kuitenkaan rajoittamatta 6 kohdan säännösten soveltamista.

Jäsenvaltioiden maksajina toimivat yksiköt tai toimielimet vähentävät jäsenvaltion perimän määrän Euroopan maatalouden ohjaus- ja tukirahaston kustannuksista."

6) Lisätään 14 artiklan 1 kohtaan alakohta seuraavasti:

"Tämän vuoksi sovelletaan asetuksessa (ETY) N:o 2568/91 olevaa alifaattisten alkoholien pitoisuuden määritysmenetelmää."

2 artikla

Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.

Asetuksen (ETY) N:o 2677/85 9 artiklan 3 kohtaa ja 11 artiklan 3 kohtaa, sellaisina kuin ne ovat muutettuina tällä asetuksella, sovelletaan kuitenkin 1 päivästä marraskuuta 1993.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 19 päivänä maaliskuuta 1993.

Komission puolesta

René STEICHEN

Komission jäsen

(1) EYVL N:o 172, 30.9.1966, s. 3025/66

(2) EYVL N:o L 215, 30.7.1992, s. 1

(3) EYVL N:o L 248, 5.9.1991, s. 1

(4) EYVL N:o L 22, 30.1.1993, s. 58

(5) EYVL N:o L 254, 25.9.1985, s. 5

(6) EYVL N:o L 217, 31.7.1992, s. 84